زهير الشايب

زهير احمد الشايب هو صحفى ومترجم واديب ، من مواليد محافظة المنوفية، اخد دبلوم المعلمين وانتسب لكلية الآداب، وعمل مدرس للغة الفرنسية فى سوريا، بعدها اجتذبته الصحافة والأدب، وعمل باكتر من مجلة وجريدة، وترجم كتبا تاريخية مهمة زى كتاب «تطور مصر» لمارسيل كولومب، وكتاب «فصول من التاريخ الاجتماعى للقاهرة العثمانية» لأندريه ريمون قبل ما يبتدى مشروعه الطموح فى ترجمة «وصف مصر».

بدأ فى ترجمة الكتاب سنة 1970م، و أنجز الأجزاء من الاولانى لحد نص العاشر، و الأجزاء التلاتاشر والاربعتاشر والخامس عشر، البالخصوص بالدولة الحديثة و أول جزء بالدولة القديمة، واستمر فى الشغل على الترجمة لمدة اتناشر سنه لغاية وفاته سنة 1982.

بعد وفاته قامت ابنته الدكتورة منى الشايب، الأستاذ المساعد بكلية الآثار جامعة القاهرة، واللى استكملت مسيرة والدها بعد وفاته وقامت بترجمة الأجزاء المتبقية من الموسوعة بمرا بيره الجزء التاسع لأنه كان قد تركه مخطوط و نشر باسمه، كمان راجعت النصف 1 الجزء العاشر وترجمت النصف التانى ، وبعدها أكملت ترجمة باقى أجزاء الموسوعة اللى تضم 37 جزءً، واستمرت فى الشغل لمدة عشرين سنه وانتهت منه سنة 2002.

 جوايز 
 بعد ما انتهى من ترجمة الأجزاء ال 4  كرمه الرئيس الراحل محمد أنور السادات سنة 1979م، ومنحه وسام العلوم والفنون من الطبقة الأولى و جايزة الدولة التشجيعية فى عيد العلم.
 كتاب وصف مصر 
كتاب «وصف مصر»، اللى يعتبر اكبر موسوعة علمية لا مثيل ليها فى العالم انتجها 1700عالم فرنساوى من علما الحملة الفرنسية فى تخصصات مختلفة، عن مصر تشمل كل جوانب الحياة المصرية اجتماعيا وجغرافيا وثقافى. واستغرق الشغل عليه 20 سنه منها تلات سنين بمصر و 17 سنه بفرنسا. ويتضمن آثار مصر فى كل عصورها التاريخيةلكن ويسجل مواقع أثرية اندثرت حاليا، كمان اشتمل بعض أجزائه على جوانب من التاريخ الطبيعى .

تصنيف:وفيات 1982
تصنيف:صحفيين
تصنيف:مترجمين
تصنيف:ادباء